
"...s nem vész magja a nemes gabonának..."  

Hagyományos értékekre alapuló tudás-és közösségfejlesztés az Élő Forrásból


Szakmai beszámoló

Témanap

A témanap időtartama: 1 nap ( 2018.12.05.)

A témanap helyszíne: Vackor Óvoda, Egységes Óvoda- Bölcsőde (Devecser), 8460 Devecser, Szabadság tér 1-3.

A témanap célcsoportja: 21 fő, a Vackor Óvodába járó gyermekek

A témanap célja: 

Az óvodások számára, játékos formában tegyük vonzóvá, érdekessé a magyar népdalt, népzenét, táncot, folklórt, általában a magyar kultúrát. 
Megszerezhető kompetenciák: 

Az óvodások nyugodt, élménygazdag, harmonikus fejlődésének elősegítése a magasabb rendű érzelmek kibontakoztatásával, hátrányok csökkentésével az életkori és egyéni sajátosságok és az eltérő fejlődési ütem figyelembevételével. Sokoldalú képességfejlesztés segítségével a gyermeki személyiség egészére irányuló fejlődés biztosítása, harmonikus, esztétikus, összerendezett mozgásfejlődésének elősegítése. A gyermek kíváncsiságának, utánzási kedvének motiválása az értelmi képességek, érzékelés, észlelés, emlékezet, figyelem, képzelet, gondolkodás és a kreativitás fejlesztése érdekében. 

A témanappal komplex élményeket biztosítottunk a gyerekek számára és reméljük, hogy ezek segítségével erős érzelmi kötődés alakult majd ki a gyerekek a kultúra és művészetek között. 
A témanap tárgya a betlehemezés volt. A foglalkozást úgy kezdtük, hogy beszélgettünk a betlehemezés eredetéről, szereplőkről, helyszínről, kellékekről és egy rövid betlehemi mondókát tanultunk meg a gyermekekkel, melyet egy kisebb csoporttal elő is adtunk.

,,Betlehem, Betlehem
Betlehem, Betlehem, a te határidba

Érkezett Mária rongyos istállóba.

Leül a szénába, mint a bús gerlice,

Elkészíti magát a boldog estére.

Egy angyal, egy angyal újságot hirdetett:

Betlehem várában kis Jézus született.

Hideg szél fújdogál; jaj, de nagyon fázik.

A kisded Jézuska értünk siránkozik.”

Mivel ki volt állítva néhány tárgyi dolog, így ezeket segítségül hívtuk és még szemléletesebben tudtuk elmondani a gyerekeknek az általunk összeállított anyagot. 

Ezek után az óvodásokkal előadtunk egy kis betlehemes műsort az óvodapedagógusok segítségével, melyre szeretettel meghívtuk a gyermekek szüleit is. 

Összegezve azt tapasztalom, hogy a gyerekek nagyon érdeklődőek voltak. Nagyon élvezték és nagyon szerették ezt a napot. Gazdag élményekkel térhettek haza.

Kedvezményezett szervezet:

Élő Forrás Hagyományőrző Egyesület

Cím: 8494 Kiscsősz, Kossuth L. u. 47.
email: cimbi@iplus.hu

www.hidakforum.hu 

www.eloforras.eu

